##### PRITARTA

2014–2020 metų Europos Sąjungos fondų investicijų veiksmų programos Stebėsenos komiteto 2020 m. vasario 19 d. posėdyje

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS STEBĖSENOS KOMITETO 2020 M. VASARIO 19 D.**

**POSĖDŽIO PROTOKOLINIS SPRENDIMAS**

2020 m. vasario 19 d. Nr. 44P-2 (50)

Vilnius

**Posėdžio pirmininkė** – Loreta Maskaliovienė, finansų viceministrė, 2014–2020 metų Europos Sąjungos fondų investicijų veiksmų programos (toliau – veiksmų programa) stebėsenos komiteto (toliau – Komitetas) pirmininkė.

**Posėdžio sekretorė** – Nora Martinkėnienė, Finansų ministerijos Investicijų departamento Investicijų politikos skyriaus vyriausioji specialistė.

**DARBOTVARKĖ**:

1. Pasveikinimo žodis, darbotvarkės tvirtinimas,
2. Pristatymas „Klimato kaitos politikos gairės: poveikis ekonominei ir socialinei raidai iki 2030 m.“,
3. Institucinės globos pertvarkos investicijų poreikio analizės pristatymas,
4. Teisingos pertvarkos fondo steigimo pristatymas,
5. Veiksmų programos įgyvendinimo pažangos pristatymas,
6. Komiteto 2019 m. lankomumo pristatymas,
7. Preliminaraus 2020 m. Komiteto posėdžių tvarkaraščio svarstymas ir tvirtinimas,
8. Pasiūlymų dėl projektų atrankos kriterijų nustatymo ir (ar) keitimo svarstymas ir tvirtinimas. A dalis,
9. Pasiūlymų dėl projektų atrankos kriterijų nustatymo ir (ar) keitimo svarstymas ir tvirtinimas. B dalis,
10. Kiti klausimai.

**SVARSTYTA IR NUTARTA:**

**1.** **Pasveikinimo žodis, darbotvarkės tvirtinimas.**

Komiteto pirmininkė pristatė posėdžio darbotvarkę.

Diskusijoje pasisakė **L. Sens**, **L. Maskaliovienė**.

Darbotvarkei pritarta **bendru sutarimu**.

Diskusijos laikas garso įraše nuo 00/00/00 iki 00/04/43.

**2. Pristatymas „Klimato kaitos politikos gairės: poveikis ekonominei ir socialinei raidai iki 2030 m.“.**

Energetikos ministerijos atstovas **R. Dilba** ir Aplinkos ministerijos atstovė **J. Liukaitytė-Kukienė** pristatė klimato kaitos politikos tikslus ir jų svarbą viešosios politikos sričių bei šalies ūkio plėtrai.

Diskusijoje pasisakė **L. Maskaliovienė**, **A. Dragūnas**, **J. Liukaitytė-Kukienė**, **R. Dilba**, **L. Sens**, **P. Česonis**, **E. Bingelis**.

Diskusijos laikas garso įraše nuo 00/04/58 iki 00/56/26.

**3. Institucinės globos pertvarkos investicijų poreikio analizės pristatymas.**

Socialinės apsaugos ir darbo ministerijos atstovai **E. Bingelis**, **R. Genienė, D. Pauliukonis** pristatė perėjimo nuo institucinės globos prie bendruomenėje teikiamų paslaugų eigą Lietuvoje.

Diskusijoje pasisakė **L. Maskaliovienė**, **V. Muliuolis**, **E. Bingelis**, **L. Sens**.

Diskusijos laikas garso įraše nuo 00/56/45 iki 1/42/05.

**4. Teisingos pertvarkos fondo steigimo pristatymas.**

Finansų ministerijos atstovė **J. Kvietkė** pristatė Europos Komisijos pasiūlytą Teisingos pertvarkos mechanizmą.

Diskusijoje pasisakė **L. Maskaliovienė**, **A. Dragūnas**, **T. Tamulevičius**.

Diskusijos laikas garso įraše nuo 1/42/06 iki 1/58/30.

**5. Veiksmų programos įgyvendinimo pažangos pristatymas.**

Finansų ministerijos atstovė **G. Meiduvienė** pristatė veiksmų programos įgyvendinimo eigą ir esamą pažangą.

Diskusijos laikas garso įraše nuo 1/58/54 iki 2/10/21.

**6. Komiteto 2019 m. lankomumo pristatymas.**

Finansų ministerijos atstovė **N. Martinkėnienė** pristatė Komiteto lankomumo analizės rezultatus.

Diskusijos laikas garso įraše nuo 2/10/37 iki 2/12/15.

**7. Preliminaraus 2020 m. Komiteto posėdžių tvarkaraščio svarstymas ir tvirtinimas.**

Finansų ministerijos atstovė **N. Martinkėnienė** pristatė pasiūlymą dėl preliminaraus Komiteto posėdžių plano 2020 metams.

Diskusijoje pasisakė **L. Maskaliovienė**, **R. Armonienė**, **V. Sutkus**, **N. Martinkėnienė**, **P. Česonis**.

**Nutarta** bendru sutarimu pritarti preliminariam 2020 metų Komiteto posėdžių tvarkaraščiui.

Diskusijos laikas garso įraše nuo 2/12/16 iki 2/16/00.

**8. Pasiūlymų dėl projektų atrankos kriterijų nustatymo ir (ar) keitimo svarstymas ir tvirtinimas. A dalis.**

Posėdžio A dalyje svarstyta:

1) pasiūlymas dėl veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ konkretaus uždavinio **5.3.1 „Pagerinti Baltijos jūros ir kitų paviršinių vandens telkinių būklę“** Aplinkos ministerijos administruojamos priemonės **Nr. 05.3.1-APVA-V-012 „Vandens telkinių būklės gerinimas“** vieno projektų atrankos kriterijaus keitimo,

2) pasiūlymas dėl veiksmų programos 3 prioriteto „Smulkiojo ir vidutinio verslo konkurencingumo skatinimas“ konkretaus uždavinio **3.3.2 „Padidinti MVĮ investicijas į ekoinovacijas ir kitas, efektyviai išteklius naudojančias, technologijas“** Ekonomikos ir inovacijų ministerijos administruojamos priemonės **Nr. 03.3.2-LVPA-K-837 „Eco-inovacijos LT+“** dviejų projektų atrankos kriterijų keitimo,

3) pasiūlymas dėl veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ konkretaus uždavinio **4.3.1 „Sumažinti energijos suvartojimą viešojoje infrastruktūroje ir daugiabučiuose namuose“** Energetikos ministerijos administruojamos priemonės **Nr. 04.3.1-VIPA-T-113 „Valstybei nuosavybės teise priklausančių pastatų atnaujinimas (II)“** vieno projektų atrankos kriterijaus keitimo,

4) pasiūlymas dėl veiksmų programos 8 prioriteto „Socialinės įtraukties didinimas ir kova su skurdu“ konkretaus uždavinio **8.1.3 „Pagerinti sveikatos priežiūros kokybę ir prieinamumą tikslinėms gyventojų grupėms bei sumažinti sveikatos netolygumus“** Sveikatos apsaugos ministerijos administruojamos priemonės **Nr. 08.1.3-CPVA-V-604 „Greitosios medicinos pagalbos ir pacientų transportavimo bei skubiosios medicinos pagalbos paslaugų kokybės ir prieinamumo gerinimas“** vieno projektų atrankos kriterijaus keitimo,

5) pasiūlymas dėl veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ konkretaus uždavinio **1.2.2 „Padidinti žinių komercinimo ir technologijų perdavimo mastą“** Švietimo, mokslo ir sporto ministerijos administruojamos priemonės **Nr. 01.2.2-CPVA-K-703 „Kompetencijos centrų ir inovacijų ir technologijų perdavimo centrų veiklos skatinimas“** vieno projektų atrankos kriterijaus keitimo ir šešių kriterijų nustatymo,

6) pasiūlymas dėl veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ konkretaus uždavinio **9.3.3 „Sustiprinti viešojo sektoriaus tyrėjų gebėjimus bei pajėgumus vykdyti aukšto lygio MTEP veiklas“** Švietimo, mokslo ir sporto ministerijos administruojamos priemonės **Nr. 09.3.3-LMT-K-712 „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“** dvidešimt trijų projektų atrankos kriterijų keitimo,

7) pasiūlymas dėl veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ konkretaus uždavinio **1.2.2 „Padidinti žinių komercinimo ir technologijų perdavimo mastą“** Švietimo, mokslo ir sporto ministerijos administruojamos priemonės **Nr. 01.2.2-CPVA-V-716 „Ekscelencijos centrų veiklos skatinimas sumanios specializacijos kryptyse“** dviejų projektų atrankos kriterijų keitimo.

**Nutarta** bendru sutarimu pritarti pasiūlymams dėl projektų atrankos kriterijų nustatymo ir keitimo (pridedama Protokolinio sprendimo priede).

Diskusijos laikas garso įraše nuo 2/16/51 iki 2/19/57.

**9. Pasiūlymų dėl projektų atrankos kriterijų nustatymo ir (ar) keitimo svarstymas ir tvirtinimas. B dalis.**

**R. Armonienė** pristatė pasiūlymą dėl veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ konkretaus uždavinio **9.4.3 „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“** Ekonomikos ir inovacijų ministerijos administruojamos priemonės **Nr. 09.4.3-ESFA-K-827 „Pameistrystė ir kvalifikacijos tobulinimas darbo vietoje“** trijų projektų atrankos kriterijų keitimo ir vieno projektų atrankos kriterijaus nustatymo.

Diskusijoje pasisakė **L. Sens**, **R. Dapkutė-Stankevičienė**, **R. Armonienė**, **V. Sutkus**.

**Nutarta** bendru sutarimu pritarti pasiūlymui dėl projektų atrankos kriterijų keitimo ir nustatymo, projektų atrankos kriterijaus Nr. 6 formuluotę patikslinat pagal Lietuvos verslo konfederacijos atstovo pateiktas pastabas (pridedama Protokolinio sprendimo priede).

Diskusijos laikas garso įraše nuo 2/20/26 iki 2/27/32.

**I. Skukauskaitė** pristatė pasiūlymą dėl veiksmų programos 12 prioriteto „Techninė parama, skirta informuoti apie veiksmų programą ir jai vertinti“ konkretaus uždavinio **12.1 „Užtikrinti informavimą apie ES fondų investicijas“** Finansų ministerijos administruojamos priemonės **Nr. 12.0.1-CPVA-K-204 „Komunikacija apie ES investicijas“** septynių projektų atrankos kriterijų keitimo.

Diskusijoje pasisakė **R. Dapkutė-Stankevičienė**, **L. Sens**.

**Nutarta** bendru sutarimu pritarti pasiūlymui dėl projektų atrankos kriterijų keitimo (pridedama Protokolinio sprendimo priede).

Diskusijos laikas garso įraše nuo 2/27/48 iki 2/39/49.

**L. Biliūnaitė** pristatė pasiūlymą dėl veiksmų programos 8 prioriteto „Socialinės įtraukties didinimas ir kova su skurdu“ konkretaus uždavinio **8.3.1 „Padidinti labiausiai nutolusių nuo darbo rinkos asmenų integraciją į darbo rinką“** Socialinės apsaugos ir darbo ministerijos administruojamos priemonės **Nr. 08.3.1-ESFA-V-419 „Socialinės įtraukties didinimas“** vieno projektų atrankos kriterijaus nustatymo.

Diskusijoje pasisakė **E. Bingelis**, **R. Dapkutė-Stankevičienė**, **V. Muliuolis**, **E. Regelskis**, **E. Urbonienė**, **L. Biliūnaitė**.

**Nutarta** bendru sutarimu pritarti pasiūlymui dėl projektų atrankos kriterijaus nustatymo (pridedama Protokolinio sprendimo priede).

Diskusijos laikas garso įraše nuo 2/40/16 iki 2/59/56.

**L. Biliūnaitė** pristatė pasiūlymą dėl veiksmų programos 8 prioriteto „Socialinės įtraukties didinimas ir kova su skurdu“ konkretaus uždavinio **8.1.1 „Padidinti bendruomenėje teikiamų socialinių paslaugų dalį, pereinant nuo institucinės globos prie bendruomeninių paslaugų“** Socialinės apsaugos ir darbo ministerijos administruojamos priemonės **Nr. 08.1.1-CPVA-V-427 „Institucinės globos pertvarka: investicijos į infrastruktūrą“** vieno projektų atrankos kriterijaus keitimo.

Diskusijoje pasisakė **R. Dapkutė-Stankevičienė**, **L. Sens**.

**Nutarta** bendru sutarimu pritarti pasiūlymui dėl projektų atrankos kriterijaus keitimo (pridedama Protokolinio sprendimo priede).

Diskusijos laikas garso įraše nuo 3/00/10 iki 3/05/11.

**10. Kiti klausimai.**

Europos Komisijos atstovė **G. Valentaitė** atkreipė dėmesį, kad Švietimo, mokslo ir sporto ministerija susipažinimui pateikė informaciją dėl pakeitimų priemonėse 09.1.1-CPVA-V-720 „Studijų aplinkos ir infrastruktūros koncentravimas, tobulinimas ir informacinių sistemų plėtra“ ir Nr. 09.3.1-ESFA-V-738 „Aukštųjų mokyklų tinklo tobulinimas“. Atsižvelgiant į tai, kad yra atsisakoma universitetų sujungimo, kyla klausimas, ar šios dvi minėtos priemonės atitinka veiksmų programos tikslus. Pažymėjo, kad priemonėms skirtos lėšos turėtų būti susietos su universitetų tinklo optimizavimo reforma. Paprašė vadovaujančiosios institucijos įvertinti, ar šios priemonės atitinka veiksmų programos tikslus, o joms skirtos lėšos yra tinkamos finansuoti, kadangi universitetų infrastruktūros koncentravimas nebus vykdomas. Pabrėžė, kad neturėtų būti vykdomas perteklinės infrastruktūros finansavimas.

Posėdžio pirmininkė informavo, kad kitas Komiteto posėdis planuojamas 2020 m. balandžio 23 d.

Diskusijos laikas garso įraše nuo 3/05/15 iki 3/07/28.

[Detalios Komiteto posėdžio diskusijos](https://www.esinvesticijos.lt/lt/dokumentai/stebesenos-komitetas-5/13-posedzio-garso-irasas).

PRIDEDAMA:

1. 1 priedas prie Komiteto 2020 m. vasario 19 d. posėdžio protokolinio sprendimo Nr. 44P-2 (50) priedas, 15 lapų.

2. 2014–2020 metų Europos Sąjungos fondų investicijų veiksmų programos stebėsenos komiteto 2020 m. vasario 19 d. posėdžio dalyvių sąrašas, 7 lapai.

Komiteto pirmininkė Loreta Maskaliovienė

Sekretoriato vadovė Rūta Dapkutė-Stankevičienė